## Metrovalencia oferix este dimarts servei nocturn amb motiu de la nit de Halloween i vespra de Tots Sants

*** Les circulacions estan previstes fins al voltant de les 2.30 hores de la matinada, hora de pas pel centre de la ciutat
* Estos dies també es facilita l’accés als cementeris pròxims a la xarxa de metro i tramvia de València i l’àrea metropolitana**

Ferrocarrils de la Generalitat Valenciana (FGV) facilitarà la mobilitat durant la nit del dimarts 31 d’octubre amb motiu de la celebració de la nit de Halloween i vespra de la festivitat de Tots Sants.

El servei nocturn, denominat ‘A la lluna de Metrovalencia’, que afavorix la mobilitat de manera habitual les nits de cap de setmana i vespres de festiu, s’oferix fins al voltant de les 2.30 hores.

Els trens en circulació faran durant la nit el seu recorregut fins a Bétera, Llíria, Picassent, Aeroport, Alboraia-Peris Aragó, Rafelbunyol, Riba-roja de Túria, Torrent Avinguda, Marítim, Paterna i Seminari.

Les línies de tramvia es desplaçaran fins a Doctor Lluch, Vicent Andrés Estellés, Tossal del Rei, Marítim, Neptú, Natzaret i Mas del Rosari.

**Desplaçaments als cementeris**

Al mateix temps, Metrovalencia facilita estos dies el desplaçament als cementeris pròxims a la seua xarxa, amb motiu de la celebració del dia de Tots Sants.

El metro i tramvia a València acosten els usuaris i usuàries als cementeris de la capital del Túria, com és el cas del Cementeri General (estació de Sant Isidre), el del Cabanyal (La Carrasca, Beteró, La Cadena i Tarongers-Ernest Lluch) i el de Benimaclet (Benimaclet), així com el camp sant de Burjassot (Vicente Andrés Estellés i À Punt).

De la mateixa manera es facilita l’accés a altres cementeris situats als municipis pels quals circulen les línies de metro i tramvia.

Els horaris es poden consultar en la pàgina [web](https://www.metrovalencia.es/), el telèfon gratuït d’informació d’Atenció al Client 900 46 10 46, així com en l’app oficial.

Fecha: 30/10/2023